《雪湖八景次瞿宗吉韵 其六 断桥雪棹》
元代·凌云翰

山逗晴光玉气浮，我来乘兴似王猷。桥迷螮蝀高高耸，船压玻瓈细细流。

雪后未回花外棹，雨中曾唤柳阴舟。遥思寂寞春寒夜，一舸归来起白鸥。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。